 Aisha Buhari: Ìpínlẹ Kano kò rí ànfàní ètò ìjọba Buhari jẹ. Aisha Buhari: Aya ààrẹ orilẹ-èdè Naijiria ke gbàjare lori eto ijoba Buhari Aisha sọrọ náà lásìkò tó ń ṣepàdé pẹlú àwọn obinrin kan ni ilé ijọba nílú Abuja lọjọ Abamẹta tí ó sì ń wá ìdáhùn si ọnà ti ìjọba gbà pín owó ti wọn ń fún àwọn ìdíle tó tòṣì júlọ láwọn ìpínlẹ. Ìdílé tó gba olùkọ èdè Yorùbá fún àwọn ọmọ nílẹ Gẹẹsì O ní owó ti wọn ni wọn fi rà àwọn apẹfọn kìí ṣe èyi to ṣee gbọ séti rárá.  Wọn ni wọn ti ná mílíọnú mẹrìndílógun dọlà láti ra àwọn apẹfọn. Kò yé mí sùgbọn bóyá ó yé ẹlòmíràn, bóyá ìrònú tèmi nìkan ló gbà bẹẹ ni, mílíọnú mẹrìndínlógun dọọlà tó láti fí gbogbo orilẹ-èdè Naijíríà, Aisha ló sọ bẹẹ. Olùbádamọràn pàtàki ààrẹ lóri ọrọ owó amúludùn Maryam Uwais kéde lọjọbọ ọjọ kẹtàlélógun osù karun ọdun 2019 pé ìjọba ti ṣe àgbéjade owó láti pèsè gbogbo ètò rẹ lóri mímú ti àwọn alaini gbọ láwujọ, èyí to pín si ẹka mẹrin, N-Power, pínpín owó fún àwọn to toṣi jùlọ, fífún àwọn ilé ìwé alákọbẹrẹ lóúnjẹ ẹẹkan lójúmọ àti rírọkun sápá àwọn olókoowò kékèké GEEP. Aisha Buhari: Aya ààrẹ orilẹ-èdè Naijiria ke gbàjare lori eto ijoba Buhari O ní mó rò pé ó yẹ kí wọn lo onírúurú ọnà láti pín ẹẹdẹgbẹtá bílíọnù Naira láti ṣe àṣeyori lori ètò náà, ṣùgbọn ìlànà ti wọn lò kò yé mi rárá. Ọpọ àwọn ènìyàn ní ìhà àríwa ni ko ri owó yìí gbà, kò yé mí oo bóyà àwọn ènìyàn ìpínlẹ tiyín ri owó náà gbà O ní lóòtọ ó ṣiṣẹ dáada ní àwon ìpínlẹ mìíràn, nítorí oriṣiriṣi ọnà ni wọn gbé e gbà. O fí kún-un pé  ní ìpínlẹ ti èmí ti wá, ìjọba ìbílẹ kan péré ló jẹ ànfàní rẹ nínú ìjọba ìbílẹ méjìlélógun tó wà níbẹ, mí ò bèrè ǹkan to ṣẹlẹ mí ò si fẹ mọ. Iyawọ ààrẹ fi kún pé nínú ìwòye òun, ìpínlẹ Kano ló buru jù nínú àwọn ìpínlẹ ti kò jẹ ànfani owó náà. : Aya ààrẹ orilẹ-èdè Nàìjíríà Aisha Buhari ni àwọn eto oṣelu ti ijoba Muhammadu Buhari ṣe ni sáà àkọkọ rẹ kò ṣe ànfani fún àwọn obinrin ní ìhà Aríwá orilẹ-èdè Naijiria. 